Clock ble født i USA og hadde amerikansk far og norsk mor. Han kom til Norge da han var 1 1/2 år gammel, etter at faren hadde dødd av spanskesyken under 1. verdenskrig, og han vokste opp på morens hjemsted Ulnes i Nord-Aurdal. I 1937 flyttet han til Oslo og studerte ved Statens håndverks- og kunstindustriskole og deretter Treiders handelsskole. Etter hoppkarrieren var han kjøpmann på Fagernes og senere i Ski.